**ZVEZA EKOLOŠKIH GIBANJ SLOVENIJE - ZEG**

**Cesta krških žrtev 53, Krško**

**GSM: 064 253 580**

**E.pošta: zegslo20@gmail.com**

**Spletna stran: www.gospodarnoinodgovorno.si**

**Številka: 6/20**

**Datum: 26.3.2020**

**ČLANICAM ZVEZE EKOLOŠKIH GIBANJ SLOVENIJE-ZEG**

**ZADEVA : PREDLOG LETNEGA POROČILA DELA ZEG ZA LETO 2019**

**in**

**PREDLOG PROGRAMA DELA ZA LETO 2020**

Zveza ekoloških gibanj Slovenije- ZEG je zveza društev, v katero se prostovoljno povezujejo okoljska društva, občinska in območna okoljska združenja, zveze ter druga društva in zveze zaradi uresničevanja skupnih ciljev pri razvijanju in varovanju okolja.

Zveza ZEG je bila ustanovljena leta 2002, trenutno pa povezuje 13 okoljskih društev in

5 neprofitnih zasebnih zavodov. Leta 1992 je bilo ustanovljeno društvo z imenom Slovensko ekološko gibanje- SEG, kjer je v nekaj letih članstvo naraslo na 2600 članov. Ker je bilo tolikšno število članov težko združljivo v okviru enega samega društva, je bilo leta 1997 ustanovljeno Združenje ekoloških gibanj- ZEG. Omenjeno združenje je postalo nosilec ustanavljanja društev po Sloveniji in je med leti 1997-2002 pomagalo ustanoviti in registrirati 15 društev. Sčasoma je postala nujna nadgradnja v zvezo, ki je privabila še nadaljnih

24 društev in zavodov.

Zveza ekoloških gibanj Slovenije- ZEG sedaj šteje preko članic 2068 članov.

Cilj Zveze ekoloških gibanj Slovenije ostaja ustanavljanje novih društev, ki bi pokrila potrebo po varovanju okolja.

ZEG je bila ustanovljena po Zakonu o društvih.

ZEG sodi v sfero civilne družbe. Deluje v javno dobro in brez koncesije.

Člani, povezani v ZEG-u, so pri svojem delu samostojni, upoštevati pa morajo odločitve in sklepe, ki jih prek svojih zastopnikov sprejemajo v organih zveze.

Zveza sodeluje z organi lokalne samouprave, s širšimi skupnostmi, z državnimi organi in institucijami, s podjetji ter z drugimi domačimi in tujimi organizacijami.

Delovanje zveze je javno, javnost delovanja zveze pa je zagotovljena:

* tako, da so seje organov zveze javne,
* tako, da so na seje organov zveze vabljeni novinarji in druge osebe, ki jih obravnavana tematika zanima,
* tako, da so zapisniki vseh organov zveze dostopni vsem zastopnikom in zainteresiranim članom društev,
* prek tiska in drugih sredstev javnega obveščanja,
* z izdajanjem strokovne revije –»zbornika strokovnih posvetovanj «,
* s pošiljanjem vabil, gradiv in zapisnikov zastopnikom članom,
* s pošiljanjem obvestil članom o sprejetih sklepih organov zveze.

1. vodstvo ZEG-a :

Predsednik : Karel Lipič, univ.dipl. ing.

Dva podpredsednika : Jernej Jeglič in dr. Nada Pavšer in glavni tajnik Milan Bogataj ter predsedniki društev oz. direktorji zavodov po funkciji (18 ).

Edini podpisnik in pooblaščen je predsednik zveze.

1. Organi zveze so : občni zbor zveze

Izvršni odbor zveze

Nadzorni odbor in časno razsodišče

1. dejavnost organov je bila prisotna vso leto, sklicane so dve seji IO
2. Letno programska in volilna seja ZEG-a je bila 7. oktobra 2017 , letošnja letno-programska bo korespondenčna v mesecu aprilu.
3. ZEG je sodeloval na osnovi donatorskih pogodb : ELES d.o.o., Plinovodi d.o.o., HSE, SiDG d.o.o., SAUBERMACHER Slovenija in drugimi manjšimi podjetji in nekaterimi občinami.
4. Na poslovanje ZEG-a v letu 2019 je najbolj vplivala aktivnost na področju izvajanja

EKO patrulje in eko telefona v 17 obiskih ekoloških žarišč po vsej Sloveniji.

1. **FINANČNO POSLOVANJE ZEG-a v letu 2019**

Iz izpisa prometa PPD Zveze ekoloških ibanj Slovenije-ZEG za leto 2019 je razvidno , da je priliv v dobro : 8.035,62 EUR

v breme : 7.248,07 EUR Razlika : + 787,54 EUR

Največji strošek v poslovanju ZEG-a je bila organizacija 22. dvodnevnega strokovnega posvetovanja v Moravskih Toplicah ( hotelske storitve za 35 predavateljev,dva kosila za vse udeležence / 140/ , prenočišča,večerja, oblikovanje in tisk zbornika posvetovanja) ter stroški prevoza, kilometrine (bencin, cestnine) za udeležence projekta in PTT stroški, veliko dni / cca 100/ dni na terenu, prevoženih preko 20.000 km po Sloveniji. Preostali stroški so najemnine, PTT,telefonski,GSM stroški, tisk brošur in vabil, kotizacije strokovnih posvetov ..

Končno finančno poročilo za AJPES in ZEG bo pripravila računovodkinja do sredine aprila (vsa poročila AJPESU so premaknjena v maj 2020).

Opredelitev dejavnosti ZEG

* raziskovalno-razvojne storitve svetovanja s področja ekologije,
* strokovni nadzor, svetovanje s področja ekologije in urejanja prostora,
* sodelovanje in povezovanje z zvezami drugih društev, pomoč pri ustanovitvi regijskega ekološkega društva oz. raziskovalnega zavoda,
* priprava in izvedba ekoloških akcij, okoljske presoje in analize v občinah,
* publicistična in založniška dejavnost,
* priprava lokalne AGENDE 21 za Slovenijo, izvajanje resolucije NPVO, NEPN, EKS, Aarhuške konvencije,
* analize klimatskih sprememb v občinah,
* ekološko kmetovanje, novalacije in popisi okoljskih problemov,
* sodelovanje pri obravnavah prostorskih in urbanističnih programov, načrtov, projektov, ureditev,
* svetovanje pri izgradnji čistilnih naprav, deponij in postavitvi baznih atenskih naprav, GSM-R , itd.

**Filozofija Zveze ZEG**

Identificirale smo naslednji sklop vrednot, ki predstavljajo osnovo za ravnanje v organizaciji:

* ekološka etika in uresničljive ekološke vizije,  
  - policentrični, sonaravni in trajno uravnoteženi razvoj,  
  - varstvo okolja na vseh področjih življenja, zavzemanje za ekološko usmerjeno gospodarsko politiko in utrjevanje ekološke zavesti,  
  - humanizem,  
  - spoštovanje različnost

## Organizacija Zveza ekoloških gibanj Slovenije- ZEG je samostojna nepolitična, interesna, neprofitna okoljska društvena organizacija, ki skrbi za usklajeno delovanje okoljskih društvenih organizacij v Sloveniji na področju varstva okolja ter z namenom razvijanja in

## varovanja okolja ter načrtovanja vzpostavitve in širitve mreže nevladnih okoljskih organizacij sodeluje z državnimi organi, podjetji in širšo javnostjo. ZEG ima status društva v javnem interesu po ZVO in status društva strankega udeleženca pri pripravi NEPN (soglasje MOP).

**Vizija razvoja organizacije**

Zveza ekoloških gibanj Slovenije –ZEG namerava v prihodnosti postati steber nevladnih okoljskih organizacij z namenom zagotavljanja razvoja in varovanja okolja predvsem na območju Slovenije. Sedaj v Sloveniji združuje 1/4 vseh okoljskih organizacij, njen cilj pa je to število še povečati. Njen cilj je torej povečati, registrirati in ustanavljati društva po celi Sloveniji, torej tudi tam, kjer jih še ni (območje Obale, Notranjske, Koroške, Kozjanskega ..).

Želi postati sogovornik in biti povabljena tja, kjer se na regionalni in državni ravni razpravlja in odloča o varovanju okolja. Društva in zveze želi povezovati tudi na mednarodnem nivoju.

Organizacija se zaveda, da bo svojo razvojno vizijo lahko uresničila le z visoko stopnjo motivacije in dejavnosti vseh, ki jih pod svojim okriljem združuje in podporo javnosti, ter z dobrim sodelovanjem z organi lokalne samouprave, s širšimi skupnostmi, z državnimi organi in institucijami, s podjetji ter z drugimi domačimi in tujimi organizacijami.

Trije prioritetni cilji so:

1. vzpostavitev mreže nevladnih okoljskih organizacij,
2. širitev te mreže,
3. stalna pomoč društvom.in zavodom
4. strokovno delo pri reševanju okoljskih problemov
5. sodelovanje s ministrstvi , državnimi in lokalnimi inštitucijami

**Predlog Programa dela ZEG za leto 2020**

1. Vzpostavitev organizacijske mreže območnih odborov oziroma društev ZEG-a in sekcij ter krepitev delovanja ZEG. Spodbujanje prebivalcev, da se vključijo ekološko gibanje in ustanavljanje organizacijskih oblik dela na terenu ter razširjanje možnosti kolektivnega članstva v ZEG-u.
2. Aktivna udeležba vodstva ZEG v vseh načrtovanih aktivnostih člsanic ( čistilne akcije, okoljski projekti, reševanje okoljskih problemov (NIMBY,NIMET) na lokaciji društva , predavanja po šolah in podjetjih, proslave , zastopanje društev in zavodov v statusu stranskega udeležeca /AJPES,MOP, MI..) itd.
3. Vzpostavitev in nadaljevanje mednarodnih stikov s sorodnimi ekološkimi, zdravstvenimi in mirovnimi gibanji, fundacijami in strankami (Greenpeace, REC, ICASA, Prijatelji planeta, Antiatom, Mladi Evrope, Milieu Defensie, itd.).
4. Sodelovanje z Zvezo potrošnikov, s Turistično zvezo, RKS, Planinsko, Ribiško, Lovsko, Jamarsko in Taborniško zvezo, CNVOS, Zavodom za šolstvo RS in drugimi nevladnimi organizacijami in združenji
5. Sodelovanje s posameznimi poslanci in strankami v parlamentu glede ekoloških vprašanj.
6. Sodelovanje z Gospodarsko in Obrtno zbornico Slovenije pri ugotavljanju stanja javnega informacijskega sistema o stanju okolja in katastra onesnaževalcev.
7. Sodelovanje s slovensko škofovsko konferenco in Evangeličansko cerkvijo ter soorganizacija mednarodnega posveta na temo »Krščanska etika in ekologija« ter organizacija Ekološkega romanja še z drugimi verskimi skupnostmi.
8. Organizacija ekoloških raziskovalnih taborov za domačo in tujo mladino.
9. Nadaljnje izvajanje projekta »Ekološke patrulje« in ekološkega telefona , kot strokovnega nadzora nad vsemi potencialnimi ekološkimi žarišči .
10. Izdaja najmanj 2 številke zbornika strokovnega posvetovanja v tiskani obliki,
11. Vodenje osrednje slovenske akcije odstranitve črnih odlagališč, organiziranje lastne čistilne akcije spomladanskega urejanja okolja.
12. V okviru ZEG- Centra za ekološke dejavnosti razvijanje publicistične, založniške in izdajateljske dejavnosti in tržne komunikacijske dejavnosti kot neprofitni del delovanja (ekološki učbeniki, brošure, razglednice, ...).
13. Vodenje pisarne ZEG za Posavje v Krškem in mesečna organizacija Posavskih ekoloških večerov ter na vsaka dva meseca ekološki večeri v fundaciji dr.Vaneka Šiftarja v Petanjcih oz. Murski Soboti.
14. Soorganizator ( še ZRS Bistra Ptuj ,UM Maribor, UM Novo mesto, MOP , MGRT, in SiDG, d.o.o., Ministrstvo za kmetijstvo, gozdarstvo in prehrano ) dvodnevnih strokovnih posvetov:

* Moravske Toplice ( 22 let) , letos organizacija 23. dvodnevnega strokovnega posveta na temo » Okoljska samozadostnost Slovenije-Neizogibna nujnost « - glej spletno stran : [www.gospodarnoinodgovorno.si](http://www.gospodarnoinodgovorno.si)

1. Zastopanje, sodelovanje in odprtje predstavniške pisarne za tuje nevladne organizacije in fundacije.
2. Posodobitev www strani ZEG-a
3. Delo na področju neionizirnih in ionzirnih sevanj v Sloveniji, sodelovanje s MOP in ARAO pri reševanju NIMBY in NIMET efektov na terenu, prevod iz nemščine in izdaje priročnika o EMS in priročnika o jedrskih elektrarnah v Evropi in Sloveniji.

Predsednik ZEG-a

Karel Lipič, univ. dipl. ing.